THG เจอพิษ “โควิด-19” กดกำไรไตรมาส 3 ลดลงมาที่ 75 ลบ.
THG เจอพิษ "โควิด-19" กดกำไรไตรมาส 3 ลดลงมาที่ 75 ลบ. จากช่วงเดียวกันเมื่อปีก่อนมีกำไร 148 ลบ. ขณะที่งวด 9 เดือน กำไรลดลง 92% มาที่ 32 ลบ. จากช่วงเดียวกันเมื่อปีก่อนมีกำไร 380 ลบ.
13 พ.ย. 2563

บริษัท ธนบุรี เฮลท์แคร์ กรุ๊ป จำกัด (มหาชน) หรือ THG รายงานผลการดำเนินงานงวดไตรมาส 3/63 สิ้นสุดวันที่ 30 ก.ย. ดังนี้

โดยผลการดำเนินงานในไตรมาสดังกล่าวมีกำไรลดลง เนื่องจาก มีรายได้ลดลงจำนวนมาก โดยมีการบริหารจัดการเพื่อลดต้นทุน แต่เนื่องจากการลงทุนก่อสร้างโรงพยาบาลของโรงพยาบาลธนบุรี บำรุงเมือง ซึ่งมีการทยอยเปิดศูนย์ ตั้งแต่ช่วงไตรมาส 1/62 การก่อสร้างโรงพยาบาลธนบุรีทุ่งสง ซึ่งเปิดดำเนินงานในเดือน พ.ย. 2562 และการก่อสร้างโรงพยาบาลธนบุรีบูรณา ซึ่งเสร็จเรียบร้อยในไตรมาส 3/63 และการลงทุนปรับปรุงพื้นที่ ซื้อเครื่องมือแพทย์ต่างๆ ทำให้มีต้นทุนค่าเสื่อมราคาสินทรัพย์เพิ่มขึ้น กำไรสุทธิส่วนที่เป็นของบริษัทใหญ่เท่ากับ 75 ล้านบาท ลดลงร้อยละ 49.3 จาก 148 ล้านบาท โดยมีอัตรากำไรสุทธิส่วนที่เป็นของบริษัทใหญ่ลดลง เป็นร้อยละ 3.9 จากร้อยละ 6.6 มีสาเหตุหลักมาจากรายได้ของ THG ลดลง จากสถานการณ์โควิด-19